سرحدسیز قازئته‌چیلر، بؤلوجو ترور هؤرگوتو ی.پ.گ/پ‌کاکانین سوریه‌ده قاچیرتدیغی ۲ مخالف ژورنالیستین، "درحال سربست بوراخیلماسی"نی ایسته‌دی.
پاریس مرکزلی سرحدسیز قازئته‌چیلر، تویئتر حسابیندان، بؤلوجو ترور هؤرگوتو ی.پ.گ/پ‌کاکانین سوریه‌ده مئدیا و ژورنالیستلره قارشی انگللمه‌لری ایله باغلی آچیقلاما وئردی.
آچیقلامادا، مرکزی اربیلده اولانن روداو تلویزیون کانالینین "مئدیا قانونونو پوزدوغو" سببی ایله زورلا باغلانیلدیغی بیلدیریله‌رک، سرحدسیز قازئته‌چیلرین بو "آنلاشیلماز بهانه‌نی قینادیغی" ایفاده ائدیلدی.
آیریجا، ایکی ژورنالیستین قامیشلی‌دا ماسکای سلاحلی شخصلر طرفین‌دن ائولرین‌دن قاچیریلاراق نامعلوم یئرده ساخلاندیغی بیلدیریله‌رک، "سرحدسیز قازئته‌چیلر اونلارین درحال بوراخیلماسینی طلب ائدیر" ایفاده‌سینه یئر وئریلدی.
ی.پ.گ/پ‌کاکا تروریستلری، قامیشلی شهرینین مرکزینده اؤتن گئجه مرکزی اربیل‌ده اولان "آرک نیوز" سایتی چالیشانی صبری فخری و "یکیتی مئدیا"نین امکداشی باور ملا احمدی ائولرینه باسقین ائد‌رک قاچیرمیشدی.
ی.پ.گ/پ‌کاکا، اوچ گون اؤنجه ده روداو کانالینین سوریه‌نین قوزئیینده‌کی فعالیتینی، "بؤلگه‌ده‌کی اجتماعی قورولوشا ضرر وئردیگی" ادعاسی ایله قاداغان ائتمیشدی.
اؤته یاندان، بؤلوجو ترور هؤرگوتونون ایشغال ائتدیگی بؤلگه‌لرده اسد رژیمینین مئدیا قورولوشلاری سربست فعالیت گؤستره‌بیلیر.
